**ZÁPISNICA**

**zo zasadnutia Obecného zastupiteľstva v obci Stránske**

**konaného dňa 12.12.2019**

**P r í t o m n í :** Podľa prezenčnej listiny

**Neprítomní:** Miloš Chrachala **-** ospravedlnený

**Overovatelia:** Janka Škorvánková

Miroslav Tomaník

Program zasadnutia:

1. **Otvorenie zasadnutia.**
2. **Určenie zapisovateľa a overovateľov zápisnice.**
3. **Kontrola uznesení OZ**
4. **VZN o dani z nehnuteľnosti na rok 2020**
5. **VZN – poplatok za vývoz KO a zneškodnenie odpadu na rok 2020.**
6. **Rozpočet obce na rok 2020.**
7. **Rôzne.**

*K bodu č. 1*

*Otvorenie zasadnutia.*

Zasadnutie otvoril starosta obce, privítal prítomných poslancov, konštatoval, že OZ je uznášaniaschopné**.**

*K bodu č. 2*

*Určenie zapisovateľa a overovateľov zápisnice.*

Za zapisovateľku starosta určil Vieru Majerčíková.

Overovateľov určil p. Janka Škorvánková, p. Miroslav Tomaník

***Uznesenie č. 70/2019***

***OZ berie na vedomie určenie zapisovateľa Viera Majerčíková a overovateľov Janka Škorvánková a Miroslav Tomaník***

**Hlasovanie: za - 5** ( Škorvánková J., JUDr. L.Gallová, Kultanová Z., S. Čišecký,

M.Tomaník, )

**Proti - 0**

**Zdržal sa - 0**

*K bodu č. 3*

*Kontrola uznesení*

Starosta prečítal uznesenia z minulého zasadnutia**.**

***Uznesenie č. 71/2019***

***OZ berie na vedomie predloženú kontrolu uznesení z minulého zasadnutia starostom obce,***

**Hlasovanie: za - 5** ( Škorvánková J., JUDr. L.Gallová, Kultanová Z. Tomaník

M., S. Čišecký )

**Proti - 0**

**Zdržal sa - 0**

*K bodu č. 4*

*VZN o dani z nehnuteľnosti na rok 2020*

Návrh bol zverejnený na webe obce Stránske, ako aj na úradnej tabuli obce. Neboli pripomienky a taktiež poslanci nemali žiadny pozmeňovací návrh.

***Uznesenie č. 72/2019***

***OZ schvaľuje VZN o dani z nehnuteľnosti na rok 2020.***

**Hlasovanie: za - 5** ( Škorvánková J., JUDr. L.Gallová, Kultanová Z. Tomaník

M., S. Čišecký )

**Proti - 0**

**Zdržal sa - 0**

Na OZ sa dostavila Ing. Tomaníková Zuzana o 19,10 hod**.**

*K bodu č. 5*

*VZN – poplatok za vývozu KO a zneškodnenie KO na rok 2020.*

Návrh bol zverejnený na webe obce Stránske, ako aj na úradnej tabuli obce. Neboli žiadne ústne ani písomné námietky a taktiež poslanci nemali žiadny pozmeňovací návrh. Nakoľko návrh bol poslancami prerokovaný na minulej schôdzi, poslanci si ešte raz vypočuli návrh a neboli pripomienky.

***Uznesenie č. 73/2019***

***OZ schvaľuje VZN – poplatok za vývoz KO a zneškodnenie KO na rok 2020 podľa návrhu.***

**Hlasovanie: za - 6** ( Škorvánková J., JUDr. L.Gallová, Kultanová Z. Tomaník

M., Ing.Tomaníková Z., S. Čišecký )

**Proti - 0**

**Zdržal sa - 0**

*K bodu č. 6*

*Rozpočet obce na rok 2020.*

Návrh rozpočtu obce bol taktiež zverejnený na webe obce Stránske a na úradnej tabuli obce. Vychádza sa z predpokladaných príjmov a potrebných výdavkov na jednotlivé kapitoly a je zostavený ako vyrovnaný. K návrhu neboli vznesené pripomienky, ani poslanecké návrhy zmien. Je aj priložené kladné stanovisko hlavnej kontrolórky, ktoré bolo zobraté na vedomie.

***Uznesenie č. 74/2019***

***OZ schvaľuje rozpočet obce na rok 2020 a berie na vedomie kladné stanovisko hlavnej kontrolórky obce.***

**Hlasovanie: za - 6** ( Škorvánková J., JUDr. L.Gallová, Kultanová Z. Tomaník

M., Ing.Tomaníková Z., S. Čišecký )

**Proti - 0**

**Zdržal sa - 0**

*K bodu č. 7*

*Rôzne.*

Starosta

* Navrhol, aby obecné zastupiteľstvo po diskusii rozhodlo, či sa prispeje občanom mesta Prešov na účet mesta Prešov, ktorý boli postihnutý demolačným výbuchom bytovky na Mukačevskej ulici. Bol prijatý návrh , aby sa prispelo sumou vo výške 300 Eur.

***Uznesenie č. 75/2019***

***OZ schvaľuje príspevok vo výške 300 Eur pre občanov mesta Prešov, ktorý boli postihnutý demolačným výbuchom, na účet mesta Prešov.***

**Hlasovanie: za - 6** ( Škorvánková J., JUDr. L.Gallová, Kultanová Z. Tomaník

M., Ing.Tomaníková Z., S. Čišecký )

**Proti - 0**

**Zdržal sa - 0**

* Starostom obce bola prečítaná žiadosť obcí Kolíňany a Jelenec o možnosť príspevku pre postihnutých po tragickej nehode autobusu pri Nitre v novembri 2019, kde zomrelo 14 ľudí, na účet obce Kolíňany, ktorá zabezpečuje uvedenú zbierku. Bola vyjadrená sústrasť týmto rodinám a aj schválený príspevok vo výške 300 Eur.

***Uznesenie č. 76/2019***

***OZ schvaľuje príspevok vo výške 300 Eur pre rodiny postihnutých tragickou nehodou pri Nitre v novembri 2019.***

Starosta

* Poďakoval poslancom OZ, ktorí pomáhali pri zabezpečení akcie Adventné trhy, ako aj Mikuláša pre deti obce Stránske dňa 06.12.2019
* Informoval, že dnes boli refundované finančné prostriedky za realizáciu projektu z PRV vo výške 90.470,63 EUR, teda v plnej výške a banke môžeme vrátiť tieto finančné prostriedky.

p. Janka Škorvánková

- má otázku, ako sa už rozhodli manželia Verešovci vo veci kúpnej zmluvy na požado-

vaný pozemok, pri ich RD

Starosta odpovedal

* Zatiaľ nechcú kúpnu zmluvu, ale iba nájomnú zmluvu a v najbližšej dobe bude pripravený návrh nájomnej zmluvy ( začiatkom januára 2020)

p. S. Čišecký

* Má otázku , či obec podnikla kroky pre sociálne slabších občanov na palivové drevo.

Starosta odpovedal

* Áno, ale ponuka dreva je až v LZ Turčianské Teplice a keďže nie je v jeho silách urobiť obhliadku kvality dreva, tak neriešil ani propagáciu formou obecného rozhlasu a tiež zavážilo to, že aj dovoz bude drahý. Skúsi komunikovať cez Urbár Stránske takéto palivové drevo v roku 2020 s pokúsi sa s nimi dojednať prijateľnú cenu, pre občanov, ktorý by mali o takéto drevo záujem.

***Uznesenie č. 77/2019***

***OZ berie na vedomie pripomienky vznesené v rôznom, žiada starostu riešiť tieto pripomienky***

**Hlasovanie: za - 6** ( Škorvánková J., JUDr. L.Gallová, Kultanová Z. Tomaník

M., Ing.Tomaníková Z., S. Čišecký )

**Proti - 0**

**Zdržal sa - 0**

Nikto nemal pripomienky OZ bolo ukončené.

Stránske dňa: 12.12.2019

*Jaroslav Mitaš*

*starosta obce*

Zapísala: Viera MAJERČÍKOVÁ ..............................................

Overovatelia: Janka Škorvánková ..............................................

Miroslav Tomaník ..............................................